Komission asetus (EY) N:o 1666/2001, annettu 17 päivänä elokuuta 2001, vuoden 2001 kalakiintiöiden mukauttamisesta TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta annetun neuvoston asetuksen (EY) N:o 847/96 nojalla



Virallinen lehti nro L 223 , 18/08/2001 s. 0004 - 0008



Komission asetus (EY) N:o 1666/2001, annettu 17 päivänä elokuuta 2001, vuoden 2001 kalakiintiöiden mukauttamisesta TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta annetun neuvoston asetuksen (EY) N:o 847/96 nojalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on viimeksi muutettuna asetuksella (EY) N:o 2846/98(2), ja erityisesti sen 23 artiklan 1 kohdan, ottaa huomioon TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96(3) ja erityisesti sen 4 artiklan 2 kohdan, sekä katsoo seuraavaa: (1) Neuvoston asetuksessa (EY) N:o 2742/1999(4), annettu 17 päivänä joulukuuta 1999, yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2000 ja asetuksen (EY) N:o 66/98 muuttamisesta, sellaisena kuin se on viimeksi muutettuna asetuksilla (EY) N:o 2765/2000(5), säädetään, mihin kalakantoihin asetuksessa (EY) N:o 847/96 säädettyjä toimenpiteitä voidaan soveltaa. (2) neuvoston asetuksessa (EY) N:o 2848/2000(6) vahvistetaan kalastuskiintiöt eräille kannoille vuodeksi 2001. (3) Eräät jäsenvaltiot ovat pyytäneet asetuksen (EY) N:o 847/96 4 artiklan 2 kohdan perusteella saada pidättää osan kiintiöistään siirrettäväksi seuraavaa vuotta varten. Pidätetyt määrät lisätään vuoden 2001 kiintiöön kyseisessä artiklassa mainituin rajoituksin. (4) Komissiolle toimitettujen tietojen mukaan eräät jäsenvaltiot ovat ylittäneet joidenkin kantojen sallitut puretut määrät vuonna 2000. Asetuksen (EY) N:o 847/96 5 artiklan 1 kohdan mukaisesti vähennykset tehdään kansallisista vuoden 2001 kiintiöistä sallitun määrän ylittävän osuuden mukaan, sanotun kuitenkaan rajoittamatta 5 artiklan 2 kohdan soveltamista. (5) Painotetut vähennykset tehdään asetuksen (EY) N:o 847/96 5 artiklan 2 kohdan mukaisesti vuoden 2001 kansallisista kiintiöistä, kun asetuksen (EY) N:o 2742/1999 5 artiklassa ja liitteessä III mainittuja kantoja on kalastettu yli sallitun puretun määrän vuonna 2000. (6) Tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Neuvoston asetuksessa (EY) N:o 2848/2000 vahvistettuja kiintiöitä suurennetaan tai pienennetään siten kuin liitteessä esitetään. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä elokuuta 2001. Komission puolesta Franz Fischler Komission jäsen (1) EYVL L 261, 20.10.1993, s. 1. (2) EYVL L 358, 31.12.1998, s. 5. (3) EYVL L 115, 9.5.1996, s. 3. (4) EYVL L 341, 31.12.1999, s. 1. (5) EYVL L 321, 19.12.2000, s. 5. (6) EYVL L 334, 30.12.2000, s. 1. LIITE >TAULUKON PAIKKA> n.a Ei saatavilla.